stanford-oval/wikipedia huggingface dataset:
World of Warcraft
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 92 %
Metacritic: 93 %
Arvostelupisteet
Julkaisu: Pisteet
1UP.com: A
Edge: 9/10
Eurogamer: 8/10
Game Informer: 9,5/10
GamePro: 4,5/5
GamesMaster: 93 %
GameSpot: 9,5/10
GameSpy: 
IGN: 9,1/10
PC Gamer UK: 94 %
World of Warcraft sai hyvän vastaanoton maailmanlaajuisesti julkaisunsa aikaan. Peliä kohtaan oli suuret ennakko-odotukset ennen julkaisua. Vaikka peli seuraa samanlaista mallia ja käyttää samanlaisia konsepteja kuin monet muut roolipelit, niin pelin tapa vähentää katkoja ja odotusta oli pelaajien mieleen. Hyvä esimerkki on pelaajan kuolema: joissain MMORPG-peleissä pelaaja saa suuren rangaistuksen hahmon kuolemasta, kun taas World of Warcraftissä hahmo toipuu nopeasti ja pystyy jatkamaan pelaamista nopeasti. Taistelu oli toinen osa-alue, josta odottelua ja taukoja oli vähennetty. Arvostelijoiden mielestä nämä muutokset tekivät pelin miellyttäväksi niille, jotka halusivat pelata vain vähän aikaa kerrallaan, mutta silti saada hyvän pelikokemuksen. Myös nopea kokemuspisteiden kerääminen sai kriitikoiden keskuudessa kiitosta.
Lisäosat ja uudelleenjulkaisut

World of Warcraft julkaistiin 23. marraskuuta 2004 Yhdysvalloissa, Australiassa ja Uudessa-Seelannissa. Euroopan julkaisupäivä oli 11. helmikuuta 2005. Kiinassa peli julkaistiin joitakin kuukausia myöhemmin.
Pelille julkaistiin 16. tammikuuta 2007 pelin ensimmäinen lisäosa, The Burning Crusade. Toinen lisäosa Wrath of the Lich King julkaistiin 13. marraskuuta 2008. Pelin kolmas lisäosa Cataclysm julkaistiin 7. joulukuuta 2010. Neljäs lisäosa, Mists of Pandaria julkaistiin 25. syyskuuta 2012. Viides lisäosa, Warlords of Draenor, julkaistiin 13. marraskuuta 2014. Kuudes lisäosa, Legion, julkaistiin 30. elokuuta 2016. Seitsemäs lisäosa, Battle for Azeroth, julkaistiin 14. elokuuta 2018. Kahdeksas lisäosa, Shadowlands, julkaistiin 23. marraskuuta 2020. Yhdeksäs lisäosa, Dragonflight, julkaistiin 28. marraskuuta 2022.
Vuoden 2023 BlizzConissa paljastettiin, että seuraavat kolme lisäosaa muodostaisivat Maailmansielu-saagan (engl. Worldsoul Saga). Saagan ensimmäinen ja koko pelin kymmenes lisäosa, The War Within, julkaistiin 26. elokuuta 2024. Saagan kaksi muuta lisäosaa tulevat olemaan Midnight ja The Last Titan.
Syksyllä 2007 pelin tavallinen versio muuttui yhden DVD-levyn sisältäväksi myyntipakkaukseksi. Lokakuussa 2007 julkaistiin myös pelin uusille aloittajille suunnattu World of Warcraft: Battle Chest, joka sisältää sekä alkuperäisen World of Warcraftin että lisäosan The Burning Crusade kahdella DVD-levyllä. Mukana tulee myös Bradygamesin julkaisemat strategiaoppaat molempiin peleihin.
Muut mediat

World of Warcraftista on julkaistu myös erilaisia oppaita, esimerkiksi World of Warcraft Atlas, World of Warcraft Bestiary, Bradygamesin julkaisema yli 400-sivuinen opas World of Warcraft: Official Strategy Guide ja myös toinen lähes yhtä pitkä opas The Burning Crusade: Official Strategy Guide lisäosan maailmasta. Pelistä tehtyihin lisätuotteisiin lukeutuvat laaja lautapeli World of Warcraft: The Board Game sekä keräilykorttipeli World of Warcraft: Trading Card Game.
World of Warcraftista on tehty myös 25-osainen sarjakuva, joka on julkaistu Suomessa 12 lehteen tiivistettynä. Sarjakuvan tarinan ensimmäinen puolisko kertoo Myrskytuulen kuninkaan, Varian Wrynnin, paluusta, ja toinen puolisko kertoo Med'anista, Garonan ja Medivhin pojasta.
Wowhead on World of Warcraftia koskeva tietokanta. Sivusto aloitti toimintansa pelkkänä taitolaskurina. Tietokanta päivittyy pelaajien pelimaailmassa tekemien toimien perusteella. Tieto välittyy sivuston tietokantaan automaattisesti tietokoneohjelman kautta. Wowhead toimi betatestaus vaiheessa 4. huhtikuuta - 25. kesäkuuta 2006.
World of Warcraftia käsiteltiin South Park -animaatiosarjan 10. tuotantokauden kahdeksannessa osassa Make Love, Not Warcraft, joka toteutettiin yhteistyössä Blizzardin kanssa. Jakso voitti Emmy-palkinnon parhaana alle tunnin pituisena animaatiosarjan jaksona vuonna 2007, ja sen mukaan on nimetty pelissä esiintyvä samanniminen saavutus (engl. achievement).
Aiheesta muualla

Kuvia tai muita tiedostoja aiheesta World of Warcraft Wikimedia Commonsissa
World of Warcraftin (Pohjois-Amerikka) virallinen kotisivu (englanniksi)
World of Warcraftin (Eurooppa) virallinen kotisivu (englanniksi)
World of Warcraftin virallinen YouTube-kanava (englanniksi)
WoWWiki.com (englanniksi)
Lista virallisista eurooppalaisista fanisivuista (englanniksi)
Goblin Explosives Network – Virallinen suomalainen Blizzard-fanisivusto (Arkistoitu – Internet Archive) (suomeksi)
World of Warcraftin pelihahmoja Warsong Gulch Battlegroundin edustalla.
Chevrolet Epica

| Daewoo Tosca Chevrolet Epica Holden Epica |
| --- | --- |

Valmistustiedot
Valmistusmaa:   Etelä-Korea  Kiina
Valmistaja:  GM Korea
Konserni:  General Motors
Valmistusvuodet:  2006–2015
Korimalli:  4-ovinen sedan
Edeltäjä:  Chevrolet Evanda
Seuraaja:  Chevrolet Malibu
Iskutilavuus:  1991–2492 cm3
Teho:  143–156 hv
Chevrolet Epica on vuosina 2006 ja 2015 välisenä aikana valmistettu keskikokoinen neliovinen auto. Sitä valmisti GM Korea. Muotoilu on aiempiin Chevrolet-malleihin verrattuna jonkin verran erilaista ja suunnittelussa on panostettu mukavuuteen. Suomessa myynti alkoi syksyllä 2006. Chevrolet-automerkki vetäytyi Euroopasta Venäjää ja muita IVY-maita lukuun ottamatta 2010-luvun puolivälissä.
Yleistä

Auto valmistettiin General Motorsin Etelä-Korean tehtaalla Bupyongissa.
Australiassa auto tunnetaan nimellä Holden Epica. Siellä auto esiteltiin Brisbanen autonäyttelyssä helmikuussa 2007 ja tuli myyntiin huhtikuussa. Australiassa varustetasot ovat nimeltään CDX ja CDXi. Moottorivaihtoehdot ovat samat 2- ja 2,5-litraiset kuutosmoottorit kuin Euroopassa. Auton alusta ja varustus on muutettu vastaamaan Australian mantereen tarpeita ja olosuhteita.
Varustelu

Varustelutasoja on kaksi: LS ja LT.
Moottorit

2.0 (1993 cm3) R6 - 105 kW (143 hv) @ 6400 r/min, 195 Nm @ 4600 r/min
2.5 (2492 cm3) R6 - 115 kW (156 hv) @ 5800 r/min, 237 Nm @ 4000 r/min
2.0 D (1991 cm3) R4 - 110 kW (150 hv) @ 4000 r/min, 320 Nm @ 2000 r/min
Suomessa 2-litrainen dieselmoottori tuli valikoimaan huhtikuussa 2007. Moottorissa on sähköisesti ohjattu muuttuvageometrinen turboahdin sekä hiukkassuodatin. Dieselin yhteydessä voi valita joko 5-portaisen manuaali- tai automaattivaihteiston. Manuaalivaihteiston yhteydessä varustetaso on LS ja automaatin yhteydessä LT. Kaikki Chevroletin käyttämät dieselmoottorit valmistetaan Etelä-Koreassa, Gunsanissa.
Aiheesta muualla

Kuvia tai muita tiedostoja aiheesta Chevrolet Epica Wikimedia Commonsissa
Cramer

Cramer tai Cramér on muun muassa seuraavien henkilöiden sukunimi:
Anna Cramer (1873–1968), alankomaalainen säveltäjä
Ben Cramer (s. 1947), alankomaalainen laulaja
Dettmar Cramer (1925–2015), saksalainen jalkapalloilija ja valmentaja
Floyd Cramer (1933–1997), yhdysvaltalainen pianisti
Gabriel Cramer (1704–1752), sveitsiläinen matemaatikko, jonka mukaan Cramerin sääntö on nimetty
Jennifer Cramer (s. 1993), saksalainen jalkapalloilija
Johan Niclas Cramér (1812−1893), ruotsalainen opettaja ja kirjailija
Johann Baptist Cramer (1771–1949), saksalais-englantilainen pianisti ja säveltäjä
Kevin Cramer (s. 1961), yhdysvaltalainen republikaanipoliitikko
Michael Cramer (s. 1949), saksalainen poliitikko ja europarlamentaarikko
Wilhelm Cramer (1746–1799), saksalainen viulisti ja impressaario.
Climbing!

| Climbing! Mountain |
| --- | --- | --- |

Studioalbumin tiedot
 Äänitetty : 1970
 Julkaistu: 7. maaliskuuta 1970
 Formaatti: LP, CD
 Tuottaja(t): Felix Pappalardi
 Tyylilaji: hard rock
 Kesto: 35.33
 Levy-yhtiö: Windfall Records
Listasijoitukset
  17. (1970)
Mountainin muut julkaisut
|   | Climbing! 1970 | Nantucket Sleighride 1971 |
Climbing! on Mountain-yhtyeen ensimmäinen varsinainen albumi. Vuoden 1969 Mountain julkaistiin Leslie Westin sooloalbumina. Climbing! sisältää  yhtyeen ehkä tunnetuimmat kappaleet "Mississippi Queen" ja "Theme From an Imagenary Western". Jälkimmäinen on Cream-yhtyeen Jack Brucen säveltämä. Albumia myytiin Yhdysvalloissa kultalevyyn oikeuttava määrä.
Kappaleet

Mississippi Queen – 2.32 (säv. Rea/Corky Laing/Felix Pappalardi/Leslie West)
Theme From an Imagenary Western – 5.07 (säv. Jack Bruce/Pete Brown)
Never in My Life – 3.53 (säv. Laing/Pappalardi/West/Collins)
Silver Paper – 3.18 (säv. Laing/Knight/Pappalardi/West/Collins)
For Yasgur's Farm – 3.23 (säv. Rea/Laing/Pappalardi/Ship/Collins)
To My Friend – 3.38 (säv. West)
The Laird – 4.39 (säv. Pappalardi/Collins)
Sittin' on a Rainbow – 2.22 (säv. Laing/West/Collins)
Boys in the Band – 3.43 (säv. Pappalardi/Collins)
Bonuskappale remasteroidulla cd:llä:
For Yasgur's Farm (live) – 4.18 (säv. Rea/Laing/Pappalardi/Ship/Collins)
Kokoonpano

Leslie West – kitara, laulu
Felix Pappalardi – basso, laulu
Corky Laing – rummut
Steve Knight – kosketinsoittimet
Arvostelut

Allmusic () linkki
Carl August Ehrensvärd (1745–1800)

Carl August Ehrensvärd.
Carl August Ehrensvärd (5. toukokuuta 1745 Tukholma – 21. toukokuuta 1800 Örebro) oli ruotsalainen kreivi, merisotilas, taiteilija ja arkkitehti.
Sotilasura

Carl August Ehrensvärd valmistui tykistön kadetiksi 1753. Tämän jälkeen hän kirjautui ensin Turun Akatemiaan 1754 ja sitten Upsalan yliopistoon 1755. Ura armeijassa kuitenkin houkutteli Ehrensvärdiä akateemista uraa enemmän. Sodankäyntiin hän tutustui Pommerin sodassa 1757–1762, jossa hän oli isänsä Augustin Ehrensvärdin mukana. Vuonna 1760 hänestä  tuli ensin vänrikki Turun jalkaväkirykmenttiin ja seuraavana vuonna hän sai laivaston luutnantin arvon. Samaan aikaan hän toimi isänsä apuna Sveaborgin rakennustöissä. Vuosina 1766–1767 Ehrensvärd teki opintomatkan Ranskaan ja Hollantiin, jossa tutustui maiden laivastoihin.
Ruotsiin palattuaan Ehrensvärd eteni nopeasti sotilasurallaan. Vuonna 1770 hänestä tuli armeijan laivaston kapteeni, vuonna 1772 majuri ja vuonna 1774 everstiluutnantti. Ehrensvärd oli Kustaa III:n vahva tukija, kun kuningas kaappasi vallan vuonna 1772. Palkkioksi tästä hän eteni vuonna 1777 everstiksi ja nimitettiin armeijan laivaston Suomen eskaaderin varapäälliköksi sekä Sveaborgin tykistöpataljoonan komentajaksi. Vuosina 1784–1789 Ehrensvärd toimi avomerilaivaston yliamiraalina.
Ehrensvärd oli Kustaa III:n vahva tukija, mutta vastusti kuninkaan suunnittelemaa sotaa Venäjää vastaan. Tästä huolimatta kuningas nimesi Ehrensvärdin vuonna 1789 Ruotsin saaristolaivaston komentajaksi Kustaan sodan sytyttyä. Kuninkaan ja Ehrensvärdin välille syntyi heti ristiriitoja, sillä Ehrensvärd pyrki välttämään yhteenottoa Venäjän saaristolaivaston kanssa. Lopulta Ruotsinsalmen ensimmäisessä meritaistelussa elokuussa 1789 laivastot kohtasivat kunnolla. Ruotsalaiset kärsivät taistelussa suuren tappion, minkä johdosta Ehrensvärd menetti Kustaa III:n luottamuksen ja erosi saaristolaivaston palveluksesta 1790.
Kustaa III:n murhan jälkeen Gustaf Adolf Reuterholmin holhoojahallitus kutsui Ehrensvärdin vielä palvelukseen. Hän toimi sotamarsalkan arvoisena avomerilaivaston kenraaliamiraalina vuosina 1792–1794, jonka jälkeen hän vetäytyi yksityiselämään ja keskittyi taiteellisiin harrastuksiin kartanossaan Skånessa.
Taiteellinen ura

Ehrensvärd oli kiinnostunut kuvataiteista, joihin hän keskittyi erityisesti sotilasuransa jälkeen. Hän oli taitava piirtäjä ja maalari. Jo sotilasuransa aikana hän teki 1780–1782 matkan Etelä-Eurooppaan tutustuakseen taiteeseen. Hän myös julkaisi matkansa jälkeen vuonna 1786 kuvitetun matkakertomuksen Resa til Italien 1780, 1781, 1782 sekä taiteen olemusta pohtivan De fria konsters philosophi. Ehrensvärd suosi uusklassismia ja oli Charles-Louis Montesquieun ja Johann Joachim Winckelmannin ajatusten kannattaja.
Carl August Ehrensvärd nimitettiin Ruotsin taideakatemian kunniajäseneksi vuonna 1783 ja Kuninkaallisen tiedeakatemian jäseneksi vuonna 1790.
Perhe

Carl August Ehrensvärdin vanhemmat olivat Suomenlinnan suunnitellut sotamarsalkka, kreivi Augustin Ehrensvärd ja Catarina Elisabet Adlerheim.  Hän viettikin paljon aikaa lapsuudessaan ja nuoruudessaan Helsingin ulkopuolella sijaitsevalla linnoitussaarella.
Vuonna 1785 hän meni naimisiin kreivitär Sofia Lovisa Eleonora Sparren (1761–1832) kanssa. Pariskunta sai yhden lapsen: Gustaf Carl Albert Augustin (1787–1860).
Aiheesta muualla

Kuvia tai muita tiedostoja aiheesta Carl August Ehrensvärd (1745–1800) Wikimedia Commonsissa
Chantal Akerman

Chantal Akerman vuonna 2012.
Chantal Akerman (6. kesäkuuta 1950 – 5. lokakuuta 2015) oli belgianjuutalainen elokuvaohjaaja ja taiteilija. Hän on tunnettu ”hyperrealistisesta” tyylistään. Akermanin tunnetuin elokuva on Jeanne Dielman, 23 quai du Commerce, 1080 Bruxelles vuodelta 1975. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.
Elämä

Akermanin isovanhemmat ja hänen äitinsä lähetettiin Auschwitziin, mutta vain hänen äitinsä tuli takaisin.
Akerman kuoli 5. lokakuuta 2015 Pariisissa. Le Monde -lehden mukaan Akerman surmasi itsensä.
Kirjallisuutta

haastattelu ja kaksi artikkelia Chantal Akermanista, Filmihullu 4/1991.
kaksi artikkelia Chantal Akermanista, Filmihullu 3/2017.
Aiheesta muualla

Chantal Akermanin muistokirjoitus Helsingin Sanomissa[vanhentunut linkki].
Colimankoira

| Colimankoira> Avaintiedot |
| --- | --- |
Alkuperämaa:   Meksiko
Määrä:  kuollut sukupuuttoon
Alkuperäinen käyttö:  liharuoka
Muita nimityksiä:  Colima Dog
FCI-luokitus:  ei FCI-rotu
Colimankoira on sukupuuttoon kuollut meksikolainen koirarotu.
Ulkonäkö

Colimankoira oli pystykorvainen, möhömahainen ja lyhytraajainen. Se oli todennäköisesti karvaton. Meksikonkarvattomaankoiraan verrattuna raajat olivat huomattavasti lyhyemmät – jopa erittäin nuorilla meksikonkarvattomankoiran pennuilla on pidemmät raajat.
Alkuperä

Ainoat todisteet rodusta ovat hienot keramiikkaesineet, jotka valmistettiin Luoteis-Meksikossa noin 300–600-lukujen aikoihin. Näitä koiria lihotettiin tarkoituksella ja jopa syötettiin väkisin, koska niiden pääasiallinen – ellei jopa ainoa – tarkoitus oli toimia ruoanlähteenä. Sekä asteekit, taraskit, mayat että colimat söivät koiranlihaa. Pentukoiran paistia pidettiin kuninkaiden herkkuna.
Cavalcade

| Cavalcade |
| --- | --- |

Ohjaaja:  Frank Lloyd
Käsikirjoittaja:  Reginald Berkeley
Perustuu:  Noel Cowardin näytelmään
Tuottaja:   Frank Lloyd  Winfield R. Sheehan 
Säveltäjä:  Louis de Francesco
Kuvaaja:  Ernest Palmer
Leikkaaja:  Margaret Clancey
Tuotantosuunnittelija:  William S. Darling
Lavastaja:  William S. Darling
Pääosat:   Diana Wynyard  Clive Brook  Una O'Connor 
Valmistustiedot
Valmistusmaa:  Yhdysvallat
Tuotantoyhtiö:  Fox Films
Levittäjä:  Fox Film Corporation Netflix
Ensi-ilta:  Yhdysvallat: 15. huhtikuuta 1933 Suomi: 3. syyskuuta 1933
Kesto:  110 min.
Alkuperäiskieli:  englanti
Budjetti:  1 180 280 dollaria (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Cavalcade (Cavalcade) on Frank Lloydin ohjaama yhdysvaltalainen draamaelokuva vuodelta 1933. Se perustuu Noel Cowardin menestysnäytelmään. Se kertoo brittiläisen yläluokkaisen perheen ja heidän palvelusväkensä elämästä – hyvin paljon samaan tapaan kuin 1970-luvulla tehty Kahden kerroksen väkeä.
Cavalcade voitti parhaan elokuvan Oscar-palkinnon ja oli ehdokkaana kahdessa muussa Oscar-kategoriassa.
The New York Timesin kriitikot valitsivat Cavalcaden vuonna 2004 yhdeksi kaikkien aikojen tuhannesta parhaasta elokuvasta maailmassa.
Rooleissa

| 0 | 1 | 2 |
| --- | --- | --- |
|  Diana Wynyard  | … |  Jane Marryot    |
|  Clive Brook  | … |  Robert Marryot    |
|  Una O'Connor  | … |  Ellen Bridges    |
|  Herbert Mundin  | … |  Alfred Bridges    |
|  Irene Browne  | … |  Margaret Harris    |
|  Margaret Lindsay  | … |  Edith Harris    |
|  John Warburton  | … |  Edward Marryot    |
|  Bonita Granville  | … |  nuori Fanny    |
Palkinnot

Voitetut Oscar-palkinnot:
elokuva – Fox ja Winfield Sheehan
ohjaus – Frank Lloyd
lavastus – William S. Darling
Oscar-ehdokkuudet
naispääosa – Diana Wynyard
Aiheesta muualla

Cavalcade Internet Movie Databasessa (englanniksi)
‘Cavalcade’: THR’s 1933 Review The Hollywood Reporter.  5.1.2018. Viitattu 18.5.2021. (englanniksi)
Cavalcade Filmaffinity. Viitattu 18.5.2021. (englanniksi)
Cavalcade TimeOut. Viitattu 18.5.2021. (englanniksi)
Circuit Mont-Tremblant

| Circuit Mont-Tremblant |
| --- | --- |

Sijainti:  Saint-Jovite, Kanada
Radan pituus:  4,26 km
Mutkia:  15
Circuit Mont-Tremblant on moottoriurheilurata lähellä Saint-Jovitea, Québecissä, Kanadassa. Radalla järjestettiin Kanadan Grand Prix kahdesti, vuosina 1968 ja 1970.
Rata on rakennettu metsäisille kukkuloille, näin ollen maisemat ovat hienot, mutta samalla rata on haastava kapeutensa ja korkeuden vaihtelujensa takia. Mitään suuria tapahtumia F1:sten jälkeen ei radalla nähty seuraavaan 30 vuoteen.
2004 rataa muutettiin rajusti, jonka jälkeen radalla on pidetty monia kilpailuja. Suurimmat muutokset olivat varikkosuoran pidennys, radan levennys, suurimpien korkeuserojen madallus ja uuden shikaanin teko. Uudistusten myötä radalla on mahdollista ajaa kahta eri kilpailua yhtä aikaa, sillä mutkien 6 ja 10 välillä on myös rataa.
2007 Mont-Tremblantissa järjestettiin Champ Car -osakilpailu, joka on ensimmäinen suuri kilpailutapahtuma radalla sitten 60–70-lukujen vaihteen IndyCar- ja F1-kilpailujen.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 1968 |  Denny Hulme | McLaren-Ford | Raportti |
| 1970 |  Jacky Ickx | Ferrari | Raportti |
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Kanadan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Mosport International Raceway (1967, 1969, 1971–1974, 1976–1977) Circuit Mont-Tremblant (1968, 1970) Circuit Gilles Villeneuve (1978–1986, 1988–2008, 2010–2019, 2022–)
Clover Studio

| Clover Studio Co> , Ltd クローバースタジオ株式会社 |
| --- | --- |
Perustettu:  1. heinäkuuta 2004
Lakkautettu:  2007
Toimitusjohtaja:  Atsushi Inaba
Avainhenkilöt:  varatoimitusjohtaja Kenzo Tsujimoto ohjaaja Yoshifumi Yamashita
Tuotteet:  videopelit
Emoyhtiö:  Capcom
Infobox OKVirheellinen NIMI-arvo: 
Clover Studio oli itsenäinen japanilainen pelitalo, jota rahoitti Capcom. Clover Studio teki Viewtiful Joen käännöksen PlayStation 2:lle, kehitti Viewtiful Joe 2:n Nintendo GameCubelle ja PlayStation 2:lle sekä Ōkamin ja God Handin PlayStation 2:lle. Pelitalon nimi "Clover" (apila) on oletettavasti lyhenne "luovuuden rakastajasta" (creativity lover); Kuitenkin uudemmassa Insert Creditin haastattelussa Cloverin toimitusjohtaja Atsushi Inaba kertoi, että Clover muodostuu japanilaisista tavuista mi ("kolme") ja ba ("lehti"), jotka puolestaan poimittiin Shinji Mikamin ja Atsushi Inaban nimistä.
12. lokakuuta 2006 Capcomin hallitus päätti, että Clover Studio lakkautetaan. Lakkautus tapahtui maaliskuun 2007 lopussa. God Hand oli viimeinen peli jonka Clover Studio kehitti.
Osa Cloverin entisistä työntekijöistä perusti Seeds inc.:n vuonna 2007, joka lokakuussa fuusioitui ODD Incorporatedin kanssa muodostaen Platinum Gamesin.
Clover Studion kehittämät pelit

Viewtiful Joe - (2003) (PlayStation 2, käännös GameCube-versiosta)
Viewtiful Joe 2 – (2004) (GameCube ja PlayStation 2)
Viewtiful Joe: Red Hot Rumble – (2005) (GameCube)
Viewtiful Joe: Double Trouble! – (2005) (Nintendo DS)
Viewtiful Joe: Red Hot Rumble – (2006) (PlayStation Portable)
Ōkami – (2006) (PlayStation 2)
God Hand – (2006) (PlayStation 2)
Aiheesta muualla

Profiili MobyGamesissä (englanniksi)
IGN:n artikkelit aiheesta (Arkistoitu – Internet Archive) (englanniksi)
Gamespotin artikkeli Colverin perustamisesta (englanniksi)
GameGossip.comin lehdistöjulkaisu Cloverin perustamisesta (englanniksi)
Capcomin lehdistöjulkaisu Cloverin sulkemisesta (englanniksi)
Clover Studion viimeinen haastattelu 1UP:ssa (Arkistoitu – Internet Archive) (englanniksi)
Chris Nicholson (kilpapurjehtija)

Chris Nicholson vuonna 2014.
Christopher John "Chris" Nicholson (s. 18. kesäkuuta 1969 Newcastle) on australialainen entinen kilpapurjehtija. Hänen seuransa oli Belmont Yacht Club.
Nicholson osallistui ensimmäisiin MM-kilpailuihinsa 1994, jolloin hän oli Tornado-luokassa seitsemästoista. Hän voitti kolme peräkkäistä 49er-sarjan maailmanmestaruutta vuosina 1997–1999, ja sijoittui viidenneksi MM-kisoissa 2000. Nicholson oli 49er-luokassa kuudes Sydneyn olympialaisissa 2000 ja sijoittui seitsemänneksi Ateenassa 2004.
Chris Morris

Chris Morris voi viitata seuraaviin henkilöihin:
Chris Morris, brittiläinen näyttelijä, ohjaaja ja satiirikko
Chris Morris, irlantilainen jalkapalloilija
Chris Morris, yhdysvaltalainen amerikkalaisen jalkapallon pelaaja
Chris Morris, yhdysvaltalainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chris Morris”, voi hakea sivunnimihaulla, laajalla sivunnimihaulla tai tekstihaulla.
Carl Auer von Welsbach

| Carl Auer von Welsbach |
| --- | --- |

Henkilötiedot
Syntynyt: 1. syyskuuta 1858 Wien, Itävalta
Kuollut: 4. elokuuta 1929 (70 vuotta) Mölbling, Itävalta
Kansalaisuus:   Itävaltalainen
Koulutus ja ura
Tutkinnot:  Wienin yliopisto, Heidelbergin yliopisto
Väitöstyön ohjaaja:  Robert Bunsen
Instituutti:  Heidelbergin yliopisto
Tutkimusalue:  Kemia
Tunnetut työt:  Harvinaiset maametallit, kaasuvalo
Palkinnot:  Elliott Cresson mitali (1900)
Carl Auer von Welsbach (1. syyskuuta 1858 – 4. elokuuta 1929) oli itävaltalainen kemisti, joka tunnetaan harvinaisten maametallien varhaisena tutkijana sekä työstään keinotekoisen valaistuksen aikaansaamiseksi ennen hehkulampun tulemista yleiseen käyttöön.
Uran alku ja alkuaineiden löytäminen

Auer von Welsbach opiskeli ensin Wienin yliopistossa 1878–1880 luonnontieteitä. Hän vaihtoi Heidelbergin yliopistoon 1880, jossa opiskeli kemiaa tohtorin tutkintoon saakka Robert Bunsenin ohjauksessa. Valmistuttuaan vuonna 1882 hän palasi Wieniin professori Adolf Liebenin assistentiksi tutkimaan harvinaisten maametallien erotusmenetelmiä.
Vuonna 1885 Auer erotti malmista ainetta jota hän kutsui didyymiksi. Hän eristi didyymistä useita eri värisiä versioita, jotka hän nimesi "praseodyymiksi" (vihreä) ja "neodidyymiksi" (pinkki); näistä jälkimmäinen tunnetaan nykyisin alkuaine neodyyminä.